મારે ગયા અઠવાડિયે બ્યુટીપાર્લર જઈ શકાયું હોત તો સારું હતું, આશા રાખું કે આજે મારી કામવાળી આવશે, છોકરાઓનું ટિફિન તેમની સ્કૂલબેગમાં ઢોળાઈ ન ગયું હોય તો સારું, મારા પતિનો સફેદશર્ટ ડ્રાઇવરને લોન્ડ્રીમાંથી લઈ આવવાનું યાદ આવે તો સારું, અને મને જુઓ કેવી ગંદી થઈ ગઈ છું, વાળ વીખાઈ ગયાં છે અને પેલી યુવાન છોકરીને જુઓ તેની કમર 26ની છે અને કેવા જલસાથી વડાપાંઉ ઝાપટી રહી છે. મને જુઓ જાડી ગોરીલા જેવી થઈ ગઈ છું અને રોજ અગત્યની મિટિંગ્સ માટેની રાહ જોઉં છું. હજી પણ મારામાંના સ્ત્રીત્વને જગાડવાનો પ્રયાસ કરું છું. અને હા, પેલી વિટામિન ઈ અને ઓમેગા 3-6-9ની ગોળીઓનું શું થયું, ગયા મહિનાની ખલાસ થઈ ગઈ છે. લાવ મને ઓર્ડર આપી દેવા દે.